stanford-oval/wikipedia huggingface dataset:
รถไฟฟ้ามหานคร สายฉลองรัชธรรม
ส่วนต่อขยาย > โครงการส่วนใต้ (เตาปูน–ราษฎร์บูรณะ–ครุใน) (อยู่ระหว่างการก่อสร้าง) > รายชื่อสถานี

ตัวเอน คือโครงการก่อสร้าง
| รหัส | ชื่อสถานี | โครงสร้าง | รูปแบบชานชาลา | เชื่อมต่อกับ | ที่ตั้ง |
| --- | --- | --- | --- | --- | --- |


| PP16 | เตาปูน | ยกระดับ | ชานชาลาเกาะกลาง | สายสีน้ำเงิน (สถานีร่วม) | กรุงเทพมหานคร |
| PP17 | รัฐสภา | ใต้ดิน | ชานชาลาเกาะกลาง |  | กรุงเทพมหานคร |
| PP18 | ศรีย่าน | ใต้ดิน | ชานชาลาต่างระดับ |  | กรุงเทพมหานคร |
| PP19 | วชิรพยาบาล | ใต้ดิน | ชานชาลาต่างระดับ |  | กรุงเทพมหานคร |
| PP20 | หอสมุดแห่งชาติ | ใต้ดิน | ชานชาลาด้านข้าง |  | กรุงเทพมหานคร |
| PP21 | บางขุนพรหม | ใต้ดิน | ชานชาลาต่างระดับ |  | กรุงเทพมหานคร |
| PP22 | อนุสาวรีย์ประชาธิปไตย | ใต้ดิน | ชานชาลาต่างระดับ | สายสีส้ม อนุสาวรีย์ประชาธิปไตย (กำลังก่อสร้าง)    เรือโดยสารคลองแสนแสบ  ท่าผ่านฟ้าลีลาศ | กรุงเทพมหานคร |
| PP23 | สามยอด | ใต้ดิน | ชานชาลาเกาะกลาง | สายสีน้ำเงิน (สถานีร่วม) | กรุงเทพมหานคร |
อุโมงค์ลอดใต้แม่น้ำเจ้าพระยา
| PP24 | สะพานพุทธ | ใต้ดิน | ชานชาลาเกาะกลาง | สายสีทอง ประชาธิปก (โครงการ) | กรุงเทพมหานคร |
| PP25 | วงเวียนใหญ่ | ใต้ดิน | ชานชาลาเกาะกลาง | สายสีแดงเข้ม วงเวียนใหญ่ (โครงการ) สายสีลม วงเวียนใหญ่ | กรุงเทพมหานคร |
| PP26 | โรงพยาบาลสมเด็จพระปิ่นเกล้า | ใต้ดิน | ชานชาลาเกาะกลาง | สายสีเทา มไหสวรรย์ (โครงการ) | กรุงเทพมหานคร |
| PP27 | ดาวคะนอง | ยกระดับ | ชานชาลาด้านข้าง |  | กรุงเทพมหานคร |
| PP28 | บางปะแก้ว | ยกระดับ | ชานชาลาด้านข้าง |  | กรุงเทพมหานคร |
| PP29 | บางปะกอก | ยกระดับ | ชานชาลาด้านข้าง |  | กรุงเทพมหานคร |
| PP30 | แยกประชาอุทิศ | ยกระดับ | ชานชาลาด้านข้าง |  | กรุงเทพมหานคร |
| PP31 | ราษฎร์บูรณะ | ยกระดับ | ชานชาลาด้านข้าง |  | กรุงเทพมหานคร |
| PP32 | พระประแดง | ยกระดับ | ชานชาลาด้านข้าง |  | สมุทรปราการ |
| PP33 | ครุใน | ยกระดับ | ชานชาลาด้านข้าง |  | สมุทรปราการ |
ส่วนต่อขยาย > โครงการส่วนใต้ (เตาปูน–ราษฎร์บูรณะ–ครุใน) (อยู่ระหว่างการก่อสร้าง) > สัญญาการก่อสร้าง

| สัญญาที่ | เนื้องาน | มูลค่า   (ล้านบาท) | ผู้ชนะการประมูล | ความคืบหน้า (ภาพรวม 51> 61% ณ สิ้นเดือน กุมภาพันธ์ 2568 |
| --- | --- | --- | --- | --- |
| 1 | งานออกแบบควบคู่การก่อสร้างโครงสร้างส่วนใต้ดิน ช่วงเตาปูน-หอสมุดแห่งชาติ ระยะทาง 4.9 กม. (3.04 ไมล์) | 19,433 | กิจการร่วมค้าซีเคเอสที-พีแอล (บมจ. ช.การช่าง และ บมจ.ซิโน-ไทย เอ็นจีเนียริ่ง แอนด์ คอนสตรัคชั่น) | 67.56% |
| 2 | งานออกแบบควบคู่การก่อสร้างโครงสร้างส่วนใต้ดิน ช่วงหอสมุดแห่งชาติ-ผ่านฟ้า ระยะทาง 2.3 กม. (1.43 ไมล์) | 15,880 | กิจการร่วมค้าซีเคเอสที-พีแอล (บมจ. ช.การช่าง และ บมจ.ซิโน-ไทย เอ็นจีเนียริ่ง แอนด์ คอนสตรัคชั่น) | 57.94% |
| 3 | งานออกแบบควบคู่การก่อสร้างโครงสร้างส่วนใต้ดิน ช่วงผ่านฟ้า-สะพานพุทธ ระยะทาง 3.1 กม. (1.93 ไมล์) | 15,109.39 | กิจการร่วมค้าไอทีดี-เอ็นดับบลิวอาร์ เอ็มอาร์ที (บมจ. อิตาเลียนไทย ดีเวล๊อปเมนต์ และ บมจ.เนาวรัตน์พัฒนาการ) | 46.47% |
| 4 | งานออกแบบควบคู่การก่อสร้างโครงสร้างส่วนใต้ดิน ช่วงสะพานพุทธ-ดาวคะนอง ระยะทาง 4.0 กม. (2.49 ไมล์) | 14,982 | บมจ. ยูนิค เอ็นจิเนียริ่ง แอนด์ คอนสตรัคชั่น | 50.88% |
| 5 | งานก่อสร้างโครงสร้างยกระดับ ช่วงดาวคะนอง-ครุใน ระยะทาง 9.3 กม. (5.78 ไมล์) รวมงานก่อสร้างอาคารจอดรถไฟฟ้า และอาคารจอดแล้วจร | 13,139.88 | บมจ. อิตาเลียนไทย ดีเวล๊อปเมนต์ | 28.81% |
| 6 | งานออกแบบและก่อสร้างระบบราง | 3,591.36 | บมจ. อิตาเลียนไทย ดีเวล๊อปเมนต์ | 39.01% |
| 7 | งานระบบรถไฟฟ้า (เตาปูน-ครุใน) |  |  |  |
ส่วนต่อขยาย > ส่วนต่อขยายอื่น ๆ

เส้นทางช่วงราษฎร์บูรณะ-พระประแดง-พระสมุทรเจดีย์-ป้อมพระจุลจอมเกล้า จากข้อเสนอแนะของนายสมัคร สุนทรเวช อดีตนายกรัฐมนตรี
เส้นทางช่วงคลองบางไผ่-แยกบางบัวทอง ได้รับการพิจารณาเพิ่มเติมเพื่อรองรับการขยายตัวของเมืองบางบัวทอง ในช่วงของนายสมัคร สุนทรเวช
เส้นทางช่วงแยกบางบัวทอง-รังสิต ได้รับการพิจารณาในอนาคต
แต่หลังจากที่นายสมัคร สุนทรเวช พ้นจากตำแหน่งนายกรัฐมนตรี ส่วนต่อขยายเพิ่มเติมทั้ง 2 ช่วงก็ไม่มีความคืบหน้า มีความเคลื่อนไหวเฉพาะช่วงคลองบางไผ่-เตาปูน เท่านั้น
เส้นทางช่วงถนนบางกรวย-ไทรน้อย   ระยะทาง 2 กิโลเมตรจากสถานีคลองบางไผ่ ตามข้อเสนอของผู้ว่าราชการจังหวัดนนทบุรีในเวลานั้น เพื่อรองรับประชาชนอำเภอไทรน้อย อำเภอบางเลน และจังหวัดสุพรรณบุรี แต่ภายหลังก็ถูกพับโครงการไป
เส้นทางช่วงบางใหญ่-บางบัวทอง เป็นแนวเส้นทางรถไฟฟ้าที่ได้รับการศึกษาเพิ่มเติมเพื่อบรรจุลงในแผนแม่บทระบบขนส่งมวลชนในกรุงเทพมหานครและพื้นที่ต่อเนื่อง ระยะที่ 2 หรือ M-Map Phase 2 ซึ่งโครงการส่วนนี้จะมีระยะทาง 3.7 กิโลเมตร ต่อขยายจากปลายสายบริเวณสถานีคลองบางไผ่ ให้ไปบรรจบกับรถไฟฟ้า ช่วงปากเกร็ด-กาญจนาภิเษก บนถนนกาญจนาภิเษก ทั้งนี้เส้นทางดังกล่าวเคยได้รับการพิจารณาในช่วงสมัยที่ นายสมัคร สุนทรเวช เป็นนายกรัฐมนตรี เพื่อเป็นการรองรับการขยายตัวของเมืองในพื้นที่อำเภอบางบัวทอง
การให้บริการ > ผู้ให้บริการเดินรถไฟฟ้า

ผู้ให้บริการเดินรถไฟฟ้ามหานคร สายฉลองรัชธรรม คือ บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM (บริษัท รถไฟฟ้ากรุงเทพ จำกัด (มหาชน) เดิม) ซึ่งเป็นบริษัทที่ชนะการประมูลโครงการสายสีม่วงตามสัญญาที่ 4 งานระบบรถไฟฟ้า หลังจากที่เสนอราคางานเดินรถต่ำกว่า บริษัท ระบบขนส่งมวลชนกรุงเทพ จำกัด (มหาชน) หรือ BTSC ถึง 16,000 ล้านบาท โดยขอบเขตงานตามสัญญาดังกล่าว BEM ต้องรับผิดชอบในการจัดหาขบวนรถไฟฟ้า ซึ่ง BEM ได้ว่าจ้างกิจการร่วมค้ามารุเบนิและโตชิบา จัดหาขบวนรถไฟฟ้าเจเทรค ซัสตินา จำนวน 21 ขบวน และว่าจ้าง บริษัท บอมบาร์ดิเอร์ ทรานสปอร์เทชัน ซิกแนล (ประเทศไทย) จำกัด ติดตั้งระบบอาณัติสัญญาณที่เกี่ยวข้อง อันได้แก่ระบบ Cityflo 650 และระบบ Optiflo เพื่อส่งมอบให้ทาง รฟม. ใช้ประกอบการเดินรถไฟฟ้าอย่างเป็นทางการ
อย่างไรก็ตามในช่วงแรกของการเปิดให้บริการ กลับเกิดข้อกังขาขึ้นในส่วนของการเดินรถระหว่างสถานีบางซื่อ-เตาปูน เนื่องจากผู้รับสัมปทานเดิมของสายเฉลิมรัชมงคลคือ BEM ไม่ยอมรับข้อเสนอในการรวมสถานีเตาปูนเข้าเป็นสถานีตามสัญญาสัมปทานและให้หมดอายุสัมปทานพร้อมกันที่ พ.ศ. 2572 เนื่องจาก BEM มองว่าระยะเวลาดังกล่าวไม่คุ้มค่าต่อการลงทุนเปลี่ยนระบบ ทำให้เกิดช่องโหว่ของการเชื่อมต่อระบบขึ้น เพื่อเป็นการแก้ปัญหา คณะรัฐมนตรีจึงเสนอให้เปิดประมูลงานระบบรถไฟฟ้าของส่วนต่อขยายขึ้น โดยให้รวมสถานีเตาปูนเข้าเป็นส่วนหนึ่งของสัญญานี้ และกำหนดว่าเมื่อได้ผู้ชนะการประมูลแล้ว ผู้ชนะจะต้องวางระบบเพื่อเดินรถ และเปิดระบบให้ BEM สามารถเดินรถในช่วง บางซื่อ-เตาปูน ภายในปีแรกตามสัญญาก่อน แล้วจึงเดินรถทั้งสายเมื่อเสร็จสิ้นโครงการในปี พ.ศ. 2562 ต่อไป
แต่อย่างไรก็ตามกลับมีการใช้มาตราที่ 44 แห่งรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 ในการออกคำสั่งให้การรถไฟฟ้าขนส่งมวลชนแห่งประเทศไทยดำเนินการเจรจาโดยตรงกับ BEM ว่าด้วยเรื่องของการมอบสัมปทานโครงการรถไฟฟ้าสายสีน้ำเงินส่วนต่อขยายทั้งสองส่วน และเร่งดำเนินการในส่วนบางซื่อ-เตาปูน ให้เร็วที่สุด โดยผลการเจรจาเป็นอันว่า BEM ตกลงรับสัมปทานโครงการในรูปแบบ PPP-Net Cost ทั้งสองส่วน และคณะรัฐมนตรีมีมติอนุมัติผลการเจรจาเมื่อวันที่ 28 มีนาคม พ.ศ. 2560 และได้มีการลงนามในสัญญาสัมปทานฉบับใหม่เมื่อวันที่ 31 มีนาคม พ.ศ. 2560 ก่อนเปิดให้บริการอย่างเป็นทางการในส่วนบางซื่อ-เตาปูน เมื่อวันที่ 11 สิงหาคม พ.ศ. 2560
ต่อมาในวันที่ 4 ตุลาคม พ.ศ. 2567 ที่ประชุมคณะกรรมการ รฟม. มีมติเสนอให้เอกชนรายเดิมเป็นผู้เดินรถโครงการรถไฟฟ้าสายสีม่วงส่วนใต้อย่างต่อเนื่องภายใต้กรอบการลงทุนแบบ PPP-Gross Cost ผ่านการแก้สัญญาว่าจ้างที่เกี่ยวข้อง โดยสิทธิ์การจัดเก็บค่าโดยสารและโครงการยังเป็นกรรมสิทธิ์ของ รฟม. ด้วยเหตุผลว่าโครงการส่วนใต้ไม่มีศูนย์ซ่อมบำรุงแยก และระบบต้องใช้ระบบเดิมของสายสีม่วงเหนือที่เอกชนรายเดิมได้ติดตั้งไว้ หากเป็นเอกชนรายอื่นเข้าดำเนินการ อาจทำให้ระบบเกิดปัญหาได้ ประกอบกับที่ผ่านมานโยบายหนึ่งสายหนึ่งผู้ให้บริการของรัฐบาลก่อนหน้า ที่ใช้กับโครงการรถไฟฟ้าสายสีน้ำเงิน และรถไฟฟ้าสายสีเขียว ก็แสดงผลสำเร็จอย่างชัดเจนว่าเอกชนสามารถเดินรถได้อย่างต่อเนื่องโดยไม่มีข้อกังขาใด ๆ และค่าโดยสารสามารถควบคุมได้ ไม่มีเกินกำหนด ฉะนั้นในการนี้ รฟม. จะเสนอใหั BEM เป็นเอกชนผู้รับสิทธิ์เดินรถอย่างต่อเนื่องแทนการเปิดประมูลใหม่ คาดว่าจะเจรจากับเอกชนแล้วเสร็จภายใน พ.ศ. 2569 ก่อนโครงการเสร็จสมบูรณ์
การให้บริการ > การให้บริการปกติ

รถไฟฟ้ามหานคร สายฉลองรัชธรรม เปิดให้บริการเดินรถในแต่ละสถานีไม่เท่ากัน โดยเริ่มเดินรถขบวนแรกในเวลา 05.30 น. จากสถานีคลองบางไผ่ และในเวลา 06.00 น. จากสถานีเตาปูน โดยความถี่การเดินรถจะขึ้นอยู่กับเวลา และความหนาแน่นของผู้โดยสาร แต่เวลาปิดให้บริการจะยึดจากรถไฟฟ้าขบวนสุดท้ายมุ่งหน้าสถานีคลองบางไผ่เคลื่อนออกจากสถานี กล่าวคือเมื่อรถไฟฟ้าขบวนสุดท้ายออกจากสถานีเตาปูนในเวลา 23.24 น. ก็จะเป็นเวลาปิดสถานี ไล่ไปจนถึงสถานีตลาดบางใหญ่เป็นสถานีสุดท้าย ก็จะเป็นเวลาปิดให้บริการของระบบ
การให้บริการ > คนพิการ

รถไฟฟ้ามหานคร สายฉลองรัชธรรม เป็นหนึ่งในโครงการรถไฟฟ้าที่สนับสนุนโยบายภาครัฐในการลดค่าใช้จ่ายในการเดินทางของผู้ถือบัตรผู้พิการ โดยไม่คิดค่าโดยสารกับผู้ถือบัตรผู้พิการที่ออกโดยกระทรวงการพัฒนาสังคมและความมั่นคงของมนุษย์ ทั้งนี้ผู้โดยสารจะต้องแจ้งความประสงค์ในการใช้บริการผ่านระบบโทรศัพท์ภายในบริเวณทางเข้าสถานี หรือผ่านศูนย์ข้อมูลผู้ใช้บริการรถไฟฟ้า เพื่อให้พนักงานในสถานีส่งเจ้าหน้าที่ขึ้นมารับผู้โดยสาร จากนั้นผู้โดยสารจะต้องแจ้งสถานีปลายทางที่จะเดินทาง เพื่อประสานงานในการรับส่งผู้โดยสาร ณ สถานีปลายทางต่อไป หากแต่ผู้โดยสารประสงค์ที่จะเปลี่ยนสถานีกลางคัน ก็พึงทำได้โดยแจ้งพนักงานขับรถไฟฟ้าผ่านระบบอินเตอร์คอมภายในขบวนรถไฟฟ้า
การให้บริการ > ผู้ถือบัตรสวัสดิการแห่งรัฐ

รถไฟฟ้ามหานคร สายฉลองรัชธรรม สนับสนุนนโยบายลดค่าครองชีพของผู้ถือบัตรสวัสดิการแห่งรัฐ โดยสามารถโดยสารรถไฟฟ้ามหานครได้ฟรีโดยมีงบค่าโดยสารภายในบัตร 500 บาทต่อเดือน ผู้ที่ถือบัตรเวอร์ชัน 2.5 (มีตราสัญลักษณ์แมงมุมที่ด้านหลังบัตร) สามารถนำบัตรดังกล่าวไปเปิดใช้งานได้ที่ห้องจำหน่ายบัตรโดยสารของรถไฟฟ้ามหานคร สายฉลองรัชธรรม หรือสายเฉลิมรัชมงคล เพียงครั้งเดียว ก็สามารถนำบัตรสวัสดิการแห่งรัฐ ใบนั้นไปแตะเข้าสู่ระบบได้ทันที ทั้งนี้วงเงินดังกล่าวสามารถติดลบได้เหมือนกับบัตรแมงมุมทั่วไป และจะหักออกจากงบ 500 บาท เมื่อถึงวันตัดรอบบัญชี แต่สำหรับผู้ถือบัตรเวอร์ชัน 3.0 และ 4.0 (มีตราสัญลักษณ์พร้อมท์การ์ดที่ด้านหลังบัตร) สามารถนำบัตรดังกล่าวไปออกเหรียญโดยสารเที่ยวเดียวได้ที่ห้องจำหน่ายบัตรโดยสาร หากใช้บริการเกินวงเงิน เจ้าหน้าที่จะออกเหรียญโดยสารมูลค่าต่ำสุด (14 บาท) ให้ใช้เดินทาง และต้องชำระส่วนต่างที่สถานีปลายทางก่อนออกจากระบบ
การให้บริการ > สิทธิประโยชน์เพิ่มเติม

สำหรับเด็กที่มีอายุไม่เกิน 14 ปี และ/หรือ ไม่เกินวันเกิดอายุครบ 14 ปี และมีช่วงความสูงไม่เกิน 90 ซม. ได้รับการยกเว้นค่าโดยสาร
ผู้สูงอายุที่มีอายุตั้งแต่ 60 ปีขึ้นไป และ/หรือตั้งแต่วันเกิดอายุครบ 60 ปี จะได้รับสิทธิลดหย่อนค่าโดยสารเช่นเดียวกับผู้สูงอายุทั้งนี้ ตั้งแต่วันที่ 3 กรกฎาคม พ.ศ. 2553 ถึง 2 กรกฎาคม พ.ศ. 2555
สำหรับประชาชนทุกคนในโอกาสวันสำคัญทางราชการเช่นการเลือกตั้งสมาชิกสภาผู้แทนราษฎรในประเทศไทย พ.ศ. 2554 ฯลฯ โดยสารรถไฟฟ้าโดย ได้รับการยกเว้นค่าโดยสาร ตามเวลา ที่ประกาศกำหนด
สำหรับประชาชนทุกคนในพิธีการสำคัญระดับประเทศ เช่น พระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ฯลฯ โดยสารรถไฟฟ้าโดย ได้รับการยกเว้นค่าโดยสาร ตามเวลา ที่ประกาศกำหนด
สำหรับประชาชนที่เป็นบิดาหรือมารดาในวันพ่อแห่งชาติ และวันแม่แห่งชาติ
ผู้สูงอายุที่มีอายุตั้งแต่ 60 ปีขึ้นไปได้รับการยกเว้นค่าโดยสารช่วงวันสงกรานต์ 13–15 เมษายน
การให้บริการ > อาคารจอดแล้วจร

รถไฟฟ้ามหานคร สายฉลองรัชธรรมมีบริการอาคารจอดรถและจุดจอดรถจักรยานยนต์ ได้แก่ อาคารจอดแล้วจร 4 แห่ง คือ
บริเวณสถานีคลองบางไผ่ อยู่ใต้อาคารศูนย์ซ่อมบำรุง (1,800 คัน)
สถานีสามแยกบางใหญ่ (1,772 คัน)
สถานีบางรักน้อยท่าอิฐ (1,244 คัน)
สถานีแยกนนทบุรี 1 (470 คัน)
และในอนาคต เมื่อมีการเปิดให้บริการรถไฟฟ้าสายสีม่วงส่วนต่อขยายด้านใต้ จะมีเพิ่มอีก 2 แห่ง คือ บริเวณสถานีบางปะกอก 2 อาคาร ได้แก่ อาคาร 1 (368 คัน) และอาคาร 2 (187 คัน) (รวม 2 อาคาร 555 คัน) และสถานีราษฎร์บูรณะ 2 อาคาร ได้แก่ อาคาร 1 (495 คัน) และอาคาร 2 (864 คัน) (รวม 2 อาคาร 1,359 คัน) รวมมีอาคารจอดแล้วจรทั้งสิ้น 6 แห่ง
ดูเพิ่ม

รถไฟฟ้ามหานคร สายสีน้ำเงิน
รถไฟฟ้ามหานคร สายสีเหลือง
รถไฟฟ้ามหานคร สายสีชมพู
รถไฟฟ้ามหานคร สายสีส้ม
รถไฟฟ้าแอร์พอร์ต เรล ลิงก์
รถไฟฟ้าชานเมือง สายสีแดง
แหล่งข้อมูลอื่น

โครงการศึกษาเพื่อปรับแผนแม่บทระบบขนส่งมวลชนทางรางในเขตกรุงเทพมหานครและปริมณฑล พ.ศ. 2553-2572 โดย สนข. เก็บถาวร 18 พฤษภาคม 2013 ที่ เวย์แบ็กแมชชีน
สำนักงานนโยบายและแผนการขนส่งและจราจร (สนข.) เก็บถาวร 21 พฤศจิกายน 2016 ที่ เวย์แบ็กแมชชีน
เว็บไซต์โครงการรถไฟฟ้าสายสีม่วง ช่วงเตาปูน - ราษฎร์บูรณะ
| ด ค ก สถานีของรถไฟฟ้ามหานคร สายฉลองรัชธรรม |
| --- | --- |
คลองบางไผ่–เตาปูน:  คลองบางไผ่  ตลาดบางใหญ่  สามแยกบางใหญ่  บางพลู  บางรักใหญ่  บางรักน้อยท่าอิฐ  ไทรม้า  สะพานพระนั่งเกล้า  แยกนนทบุรี 1  บางกระสอ  ศูนย์ราชการนนทบุรี   กระทรวงสาธารณสุข  แยกติวานนท์  วงศ์สว่าง  บางซ่อน   เตาปูน  
เตาปูน–ครุใน (กำลังก่อสร้าง):  รัฐสภา  ศรีย่าน  วชิรพยาบาล  หอสมุดแห่งชาติ  บางขุนพรหม  ผ่านฟ้า   สามยอด   สะพานพุทธ   วงเวียนใหญ่    โรงพยาบาลสมเด็จพระปิ่นเกล้า   ดาวคะนอง  บางปะแก้ว  บางปะกอก  แยกประชาอุทิศ  ราษฎร์บูรณะ  พระประแดง  ครุใน 
สถานีคลองบางไผ่ เป็นสถานีต้นทาง
สถานีเตาปูน เป็นสถานีเชื่อมต่อระหว่างสายฉลองรัชธรรม กับสายเฉลิมรัชมงคล
ที่นั่งภายในขบวนรถไฟฟ้า
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดกาฬสินธุ์ มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอสมเด็จ, อำเภอกุฉินารายณ์, อำเภอเขาวง, อำเภอนามน และอำเภอห้วยผึ้ง
| ผลการเลือกตั้งสมาชิกสภาผู้แทนราษฎร เขต 1 จังหวัดกาฬสินธุ์> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดกาฬสินธุ์> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดกาฬสินธุ์> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดกาฬสินธุ์> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดกาฬสินธุ์> % | ผลการเลือกตั้งสมาชิกสภาผู้แทนราษฎร เขต 1 จังหวัดกาฬสินธุ์> ± |
| --- | --- | --- | --- | --- | --- |
|  | ความหวังใหม่  | สังข์ทอง ศรีธเรศ (4)* | 56,764 |  |  |
|  | สามัคคีธรรม   | พิชัย มงคลวิรกุล (7)* | 54,826 |  |  |
|  | กิจสังคม  | วิวัฒนไชย ณ กาฬสินธุ์ (1)* | 51,953 |  |  |
|  | ความหวังใหม่  | ชิงชัย มงคลธรรม (5)✔ | 43,385 |  |  |
|  | ชาติไทย  | วิฑูรย์ โยธาวงษ์ (10) | 39,877 |  |  |
|  | ความหวังใหม่  | พาที แดนวงศ์ (6) | 35,475 |  |  |
|  | ประชากรไทย  | สมพูล วรรณทอง (13) | 29,002 |  |  |
|  | สามัคคีธรรม   | ทัศน์ ทิมพิไสย (9) | 25,475 |  |  |
|  | สามัคคีธรรม   | สำราญ ศิริไปล์ (8) | 17,253 |  |  |
|  | รวมพลังใหม่   | ลิขิต ไชยทองศรี (33) | 14,846 |  |  |
|  | รวมพลังใหม่   | จำนง อิ้งจะนิล (31) | 3,947 |  |  |
|  | กิจสังคม  | วิชัย คชอาจ (2) | 2,991 |  |  |
|  | เกษตรเสรี | พิชัย ยันตะบุศย์ (28)✔ | 2,676 |  |  |
|  | กิจสังคม  | ดำรัส หัตถจรวย (3) | 2,518 |  |  |
|  | มวลชน   | ถนัด ดวงสงค์ (16) | 1,997 |  |  |
|  | ประชากรไทย  | ประกอบกิจ สุยังกุล (14) | 1,730 |  |  |
|  | ประชากรไทย  | สุพล เฉิดฉาย (15) | 1,443 |  |  |
|  | ชาติไทย  | วิชชุกร สงวนชาติ (11) | 1,357 |  |  |
|  | รวมพลังใหม่   | สุรเดช เคราะห์ดี (32) | 931 |  |  |
|  | ชาติไทย  | วิมาลย์ ทิพอาศน์ (12) | 797 |  |  |
|  | มวลชน   | สิบเอก ชัยรัตน์ ทิพเลิศ (17) | 518 |  |  |
|  | เกษตรเสรี | จิราพร ยันตะบุศย์ (30) | 498 |  |  |
|  | ท้องถิ่นก้าวหน้า (พ.ศ. 2535) | ณรงค์ ภูสมนึก (23) | 443 |  |  |
|  | มวลชน   | จันทร์ สุวรรณมิตร (18) | 436 |  |  |
|  | เกษตรเสรี | มนูญ มงคลศิริ (29) | 381 |  |  |
|  | ราษฎร (พ.ศ. 2529)   | สมาน ปรีประดิษฐ์ (20) | 251 |  |  |
|  | ท้องถิ่นก้าวหน้า (พ.ศ. 2535) | ประจักษ์ ภูมิเหล่าม่วง (24) | 222 |  |  |
|  | ราษฎร (พ.ศ. 2529)   | ศรศิลป์ ไชยทองยศ (19) | 207 |  |  |
|  | ราษฎร (พ.ศ. 2529)   | อดุลย์ นะระแสน (21) | 187 |  |  |
|  | สหประชาธิปไตย   | พึงพิศ กรรณสูต (27) | 184 |  |  |
|  | สหประชาธิปไตย   | อิ่มจันทร์ เอราวัณ (26) | 181 |  |  |
|  | ท้องถิ่นก้าวหน้า (พ.ศ. 2535) | คำพันธ์ บุญยอ (22) | 176 |  |  |
|  | สหประชาธิปไตย   | พวงทอง กรรณสูต (25) | 160 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ความหวังใหม่  ได้ที่นั่งจาก กิจสังคม 
: สามัคคีธรรม   ได้ที่นั่งจาก ชาติไทย 
: กิจสังคม  รักษาที่นั่ง
ดูเพิ่ม

จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
ไฟป่าโอฟูนาโตะ

| ไฟป่าโอฟูนาโตะ |
| --- | --- |
ไฟไหม้เมื่อมองจากซากิฮามะ 1 มีนาคม
วันที่: 26 กุมภาพันธ์ – 9 มีนาคม พ.ศ. 2568
สถานที่: โอฟูนาโตะ, อิวาเตะ, ประเทศญี่ปุ่น
พิกัดภูมิศาสตร์: 39°02′58″N 141°47′19″E﻿ / ﻿39.0495°N 141.7887°E﻿ / 39.0495; 141.7887
สถิติ
สถานะ: ดับแล้ว
พื้นที่ที่ถูกเผา: 2,900 ha (7,166 เอเคอร์; 29 km2; 11 sq mi)
ผลกระทบ
ผู้เสียชีวิต: 1
อพยพ: 4,596
อาคารถูกทำลาย: 171
การเผาไหม้
สาเหตุ: อยู่ระหว่างการสอบสวน
แผนที่
แผนที่แสดงตำแหน่งทั่วไปของเหตุไฟไหม้ในจังหวัดอิวาเตะแสดงแผนที่จังหวัดอิวาเตะตำแหน่งทั่วไปของเหตุไฟไหม้ในญี่ปุ่นแสดงแผนที่ประเทศญี่ปุ่น
เมื่อวันที่ 26 กุมภาพันธ์ พ.ศ. 2568 ได้เกิดเหตุไฟป่า ทางตะวันออกเฉียงใต้ของเมืองโอฟูนาโตะ จังหวัดอิวาเตะ ประเทศญี่ปุ่น จนถึงวันที่ 3 มีนาคม พ.ศ. 2568 ไฟป่าได้ลุกลามกินพื้นที่กว่า 2,900 เฮกตาร์ (29 ตารางกิโลเมตร) ทำลายสิ่งปลูกสร้างไปแล้ว 84 แห่ง และมีผู้เสียชีวิต 1 ราย ถือเป็นไฟป่าครั้งใหญ่ที่สุดในประวัติศาสตร์ของญี่ปุ่น
ภูมิหลัง > เงื่อนไขก่อนเกิดเหตุ

ประเทศญี่ปุ่นมีอุณหภูมิเฉลี่ยสูงสุดเป็นประวัติการณ์ในปี พ.ศ. 2567 ไฟป่าเริ่มขึ้นในช่วงฤดูแล้งของเมือง โอฟูนาโตะ ซึ่งโดยทั่วไปจะเกิดขึ้นระหว่างเดือนมกราคมถึงมีนาคม ในเดือนกุมภาพันธ์ เมือง โอฟูนาโตะ มีปริมาณน้ำฝนน้อยที่สุดเป็นประวัติการณ์ เพียง 2.5 มิลลิเมตร (0.098 นิ้ว) เทียบกับค่าเฉลี่ย 41 มิลลิเมตร (1.6 นิ้ว) ซึ่งทำลายสถิติเดิมที่ 4.4 มิลลิเมตร (0.17 นิ้ว) ที่บันทึกไว้เมื่อปี พ.ศ. 2510 ศาสตราจารย์ ยูซุเกะ โยโกยามะ จาก มหาวิทยาลัยโตเกียว กล่าวว่าภาวะแห้งแล้งดังกล่าวเกิดจากการปะทะกันของอากาศเย็นแห้งกับอากาศชื้นจากทะเล
โยโกยามะยังระบุว่าการที่ไฟป่าแพร่กระจายอย่างรวดเร็วอาจเป็นผลมาจากลักษณะภูมิประเทศที่เป็นภูเขาชัน ซึ่งเป็นบริเวณที่ไฟกำลังลุกลาม ศาสตราจารย์ โยชิยะ โทเกะ ผู้เชี่ยวชาญด้านทรัพยากรน้ำจาก มหาวิทยาลัยเกียวโต กล่าวว่า ต้นไม้ในพื้นที่ส่วนใหญ่เป็นไม้สนที่ติดไฟได้ง่าย ประกอบกับกระแสลมแรง ส่งผลให้ไฟลุกลามอย่างรวดเร็ว
ภูมิหลัง > ไฟป่าอื่น ๆ

ก่อนเกิดไฟป่าครั้งนี้ มีไฟป่าอีกสองจุดเกิดขึ้นในพื้นที่ใกล้เมือง โอฟูนาโตะ ในช่วงสัปดาห์ก่อนหน้า โดยเหตุการณ์แรกเกิดขึ้นเมื่อวันที่ 19 กุมภาพันธ์ เวลา 11:55 น. ที่ตำบลซันริคุ เมือง โอฟูนาโตะ มีรายงานว่ามีควันลอยขึ้นจากภูเขา ไฟป่าครั้งนี้เผาผลาญพื้นที่ไป 324 เฮกตาร์ (800 เอเคอร์) ก่อนจะถูกดับลงในวันที่ 25 กุมภาพันธ์ ขณะที่ไฟป่าครั้งที่สองเกิดขึ้นที่ตำบลโอโตโมะ เมือง ริคุเซ็นทาคาตะ ซึ่งอยู่ใกล้เคียง เมื่อวันที่ 25 กุมภาพันธ์ เวลา 15:20 น. และถูกควบคุมได้ในช่วงเที่ยงของวันถัดไปหลังจากลุกลามไป 8 เฮกตาร์ (20 เอเคอร์) รวมถึงบางส่วนของเมือง โอฟูนาโตะ
การลุกลามของไฟป่า

เวลา 13:02 น. ของวันที่ 26 กุมภาพันธ์ มีการโทรแจ้งเหตุฉุกเฉินเป็นครั้งแรก โดยรายงานว่าเกิดไฟป่าในตำบล อาคาซากิ เมือง โอฟูนาโตะ คำสั่งอพยพฉบับแรกถูกประกาศเมื่อเวลา 14:14 น. ครอบคลุมพื้นที่ เรียวริ ต่อมาในเวลา 17:20 น. เจ้าหน้าที่หน่วยยามฝั่งญี่ปุ่นจากเมือง คามาอิชิ ได้ช่วยเหลือประชาชน 15 คนที่ติดอยู่ที่ท่าเรือประมงโคจิ เวลา 22:40 น. สำนักงานป้องกันและบรรเทาสาธารณภัย (FDMA) รายงานว่ามีอาคารได้รับความเสียหาย 84 หลัง
เมื่อวันที่ 27 กุมภาพันธ์ ตำรวจท้องถิ่นพบศพชายรายหนึ่งถูกไฟคลอกอยู่บนถนน ในวันเดียวกัน เวลา 16:45 น. มีคำสั่งอพยพครั้งที่สอง ครอบคลุมพื้นที่ โอดาเตะ, นางาฮามะ, นางาซากิ, ชิมิซุ, ทาโกโนะอุระ และ โทกุจิ ต่อมาในวันที่ 28 กุมภาพันธ์ เวลา 18:13 น. มีคำสั่งอพยพเพิ่มเติมสำหรับพื้นที่ โมริกโกะ, โนชิโนอิริ, โอโบระ, อุบุคาตะ, ยาโด และ ยามากุจิ และในเช้าวันรุ่งขึ้น เวลา 07:30 น. ได้มีคำสั่งอพยพเพิ่มเติมสำหรับพื้นที่ ฮาจิเมะมิเนะนิชิ, ฮาจิเมะเรโต และ อุเอะฮาจิเมะมิเนะ
ตามรายงานของ FDMA เมื่อวันที่ 5 มีนาคม ไฟป่าลุกลามเป็นพื้นที่กว่า 2,900 เฮกตาร์ (7,200 เอเคอร์) คำสั่งอพยพมีผลต่อ 1,896 ครัวเรือนในเมือง โอฟูนาโตะ กระทบประชาชน 4,596 คนใน 17 เขต ข้อมูลเบื้องต้นจากหน่วยงานระบุว่ามีอาคารถูกไฟไหม้ 84 หลัง และมีเจ้าหน้าที่ดับเพลิง 2,043 นายจาก 546 ทีมใน 14 จังหวัดเข้าร่วมปฏิบัติการดับเพลิง มีเฮลิคอปเตอร์ดับเพลิงทางอากาศไม่น้อยกว่า 16 ลำถูกนำมาใช้ในการควบคุมเพลิง ไฟป่าครั้งนี้กลายเป็นไฟป่าครั้งใหญ่ที่สุดในประวัติศาสตร์ญี่ปุ่น แซงหน้าสถิติเดิมที่ 1,030 เฮกตาร์ (2,500 เอเคอร์) ซึ่งเกิดขึ้นในปี พ.ศ. 2535 ที่ คุชิโระ จังหวัดฮอกไกโด
การดับไฟทางอากาศกลับมาดำเนินการอีกครั้งในวันที่ 6 มีนาคม หลังจากหยุดชั่วคราวเนื่องจากสภาพอากาศไม่เอื้ออำนวย
วันที่ 7 มีนาคม มีการยกเลิกคำสั่งอพยพบางส่วน ส่งผลให้ประชาชน 957 คนจาก 415 ครัวเรือนสามารถกลับบ้านได้
การตอบสนอง

การตอบสนองต่อไฟป่าเริ่มขึ้นอย่างรวดเร็วหลังจากเกิดเหตุเมื่อวันที่ 26 กุมภาพันธ์ รัฐบาลเมือง โอฟูนาโตะ ได้จัดตั้งศูนย์บัญชาการรับมือภัยพิบัติเมื่อเวลา 13:33 น. และต่อมา รัฐบาลจังหวัดอิวาเตะ [ja] ได้เข้าควบคุมการดำเนินงานเมื่อเวลา 15:50 น. เวลา 14:00 น. เมือง โอฟูนาโตะ และจังหวัดอิวาเตะได้ร้องขอให้ กองกำลังป้องกันตนเองของญี่ปุ่น ส่งกำลังเข้าช่วยดับเพลิง ในขณะเดียวกัน สำนักงานป้องกันและบรรเทาสาธารณภัย (FDMA) ก็ได้ตั้งศูนย์บัญชาการรับมือภัยพิบัติเมื่อเวลา 14:30 น. โดยมีผู้อำนวยการกองคุ้มครองพลเรือนและป้องกันภัยพิบัติเป็นหัวหน้า ซึ่งต่อมาได้มีการปรับโครงสร้างใหม่เมื่อเวลา 15:34 น. โดยให้คณะกรรมาธิการใหญ่ของ FDMA เป็นหัวหน้าแทน ในเวลาเดียวกัน จังหวัดอิวาเตะได้ร้องขอให้ส่งทีมช่วยเหลือฉุกเฉินเพื่อสนับสนุนการดับเพลิง
เมือง นีงาตะ, ซัปโปโร, เซ็นได, โตเกียว และ โยโกฮามะ ตลอดจนจังหวัด อาคิตะ, อาโอโมริ, ชิบะ, ฟุกุชิมะ, กุนมะ, ฮอกไกโด, อิบารากิ, คานางาวะ, มิยางิ, นีงาตะ, ไซตามะ, โทจิงิ, โตเกียว และ ยามากาตะ ได้ให้การสนับสนุนในการรับมือเหตุการณ์ไฟป่า
เมื่อเวลา 19:00 น. ของวันที่ 26 กุมภาพันธ์ ได้มีการบังคับใช้ พระราชบัญญัติการบรรเทาสาธารณภัย [ja] ซึ่งกำหนดให้รัฐบาลแห่งชาติและรัฐบาลจังหวัดต้องรับผิดชอบค่าใช้จ่ายในการให้ความช่วยเหลือฉุกเฉิน ต่อมาในวันรุ่งขึ้นก็ได้มีการบังคับใช้ พระราชบัญญัติสนับสนุนการฟื้นฟูชีวิตของผู้ประสบภัยพิบัติ [ja] ด้วย
เมื่อวันที่ 5 มีนาคม ชิเงรุ อิชิบะ ได้แถลงว่าเขากำลังพิจารณาการกำหนดให้ไฟป่าครั้งนี้เป็น "ภัยพิบัติร้ายแรง" (激甚災害) ซึ่งจะช่วยให้รัฐบาลสามารถลดภาระค่าใช้จ่ายในการฟื้นฟูของเมือง โอฟูนาโตะ ได้
ผลกระทบ

|  | บ้าน | อื่น ๆ | รวม |
| --- | --- | --- | --- |
| พังทลาย | 76 | 95 | 171 |
| เสียหาย | 26 | 13 | 39 |
| รวม | 102 | 108 | 210 |
เมื่อวันที่ 27 กุมภาพันธ์ บริษัทไฟฟ้าโทโฮคุ ได้ตัดกระแสไฟฟ้าให้กับบ้านเรือนราว 500 หลังเพื่อป้องกันผลกระทบเพิ่มเติมจากไฟป่าต่อเครือข่ายไฟฟ้า ต่อมาเมื่อวันที่ 28 กุมภาพันธ์ บริษัทไทเฮโย ซีเมนต์ ได้ระงับการดำเนินงานที่โรงงานในเขตอาคาซากิ เพื่อความปลอดภัยของพนักงาน
โรงเรียนสามแห่งในเมืองต้องปิดชั่วคราวเนื่องจากไฟป่า รถไฟซันริคุ ได้ระงับการเดินรถระหว่างสถานีซาการิ และ สถานีซันริคุ ซึ่งต่อมาได้ขยายไปถึงสถานีคามาอิชิ เมื่อวันที่ 2 มีนาคม เนื่องจากไฟฟ้าดับ โดยมีรถโดยสารทดแทนให้บริการจนกว่าคำสั่งอพยพจะถูกยกเลิก อย่างไรก็ตาม รถโดยสารเหล่านี้ไม่จอดที่สถานีริคุเซ็น-อาคาซากิ, สถานีเรียวริ, สถานีโคอิชิฮามะ หรือ สถานีโฮเรอิ เนื่องจากต้องหลีกเลี่ยงพื้นที่อพยพ
เมื่อวันที่ 2 มีนาคม ชาวประมงท้องถิ่นได้อพยพเรือที่จอดอยู่ที่ท่าเรืออายาริในเขตซันริคุไปยังท่าเรือประมง โอฟูนาโตะ โดยพวกเขาต้องเดินทางทางเรือ เนื่องจากพื้นที่ดังกล่าวไม่สามารถเข้าถึงได้ทางบกเนื่องจากคำสั่งอพยพ
เมื่อวันที่ 3 มีนาคม มีบ้านเรือนประมาณ 1,660 หลังได้รับผลกระทบจากไฟฟ้าดับ และอีก 840 หลังได้รับผลกระทบจากการขาดแคลนน้ำ ถนนหลายสายถูกปิดเนื่องจากไฟป่า รวมถึงส่วนใหญ่ของ เส้นทางหมายเลข 9 ของจังหวัดอิวาเตะ [ja] และบางส่วนของ ทางหลวงแห่งชาติหมายเลข 45 ซึ่งถูกใช้เป็นจุดขึ้นลงของเฮลิคอปเตอร์ในการดับเพลิง
ปฏิกิริยา

เมื่อเวลาเที่ยงคืนของวันที่ 27 กุมภาพันธ์ สำนักเลขาธิการคณะรัฐมนตรีญี่ปุ่น ได้จัดตั้งสำนักงานประสานงานข้อมูล ซึ่งต่อมาได้รับการปรับโครงสร้างเป็นสำนักงานมาตรการรับมือของนายกรัฐมนตรี เมื่อเวลา 9.00 น. ของวันที่ 28 กุมภาพันธ์
เมื่อวันที่ 3 มีนาคม เจ้าชายฮิซาฮิโตะแห่งอากิชิโนะ ทรงเริ่มการแถลงข่าวครั้งแรกของพระองค์ด้วยคำกล่าวว่า "ข้าพเจ้าขอแสดงความเสียใจอย่างสุดซึ้งต่อผู้ที่ได้รับผลกระทบ" โดยทรงกล่าวถึงเหตุเพลิงไหม้
ภาพถ่ายดาวเทียมของไฟป่าที่บันทึกโดย นาซ่า เมื่อวันที่ 1 มีนาคม